Diari Oficial de la Generalitat Valenciana


Sumari del DOGV 7812, del 23-06-2016 (2016/4214)

RESOLUCIÓ de 6 de juny de 2016, del Rectorat, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta Universitat.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4214


Data del document
:   06-06-2016

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 6 de juny de 2016, del Rectorat, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta Universitat. [2016/4214]  
Els Estatuts de la Universitat de València, modificats pel Decret del Consell de la Generalitat Valenciana 45/2013 de 28 de març, atribueixen, al rector, les facultats i les competències a les que es refereix l'article 94.  
A fi de fer més eficaç la gestió dels òrgans universitaris i alhora evitar una sobrecàrrega i acumulació de funcions en la persona del rector, sense minva de les garanties jurídiques dels particulars, i de conformitat amb el que estableix l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 95 dels Estatuts de la Universitat de València, aquest Rectorat, a l'empara de les competències que li confereix la legislació vigent, els Estatuts de la Universitat de València i disposicions concordants ha resolt la delegació de les atribucions del rector en les matèries i òrgans següents.  
  
  
Primer  
Es deleguen, en la vicerectora d'Ordenació Acadèmica, Professorat i Sostenibilitat, les competències que són atribuïdes al rector pel que fa a l'organització acadèmica.  
També s'hi deleguen les competències atribuïdes al rector pel que fa al personal docent i investigador de la Universitat de València, en particular, la convocatòria dels concursos per a la provisió de places de professorat contractat, la contractació de professorat,  la resolució sobre les situacions administratives, la concessió de permisos i llicències, concretament la concessió de llicències per estudis superiors a un mes i les que estableix el Reglament de Permisos, Llicències, Vacances i Situacions Administratives del Professorat, el reconeixement de triennis i components docents i, en general, totes aquelles funcions que estan atribuïdes al rector relacionades amb el professorat universitari.  
  
Així mateix, s'hi delega la presidència de la Comissió de Reclamacions. Les competències que són atribuïdes al rector respecte a la Comissió Mixta entre Universitat i institucions sanitàries,  així com les facultats de convocatòria i resolució d'ajudes tècniques a les persones amb discapacitat membres de la comunitat universitària i la presidència de les comissions que concedisquen les ajudes anteriors.  
Igualment, s'hi delega la presidència de la mesa negociadora amb els sindicats, així com les competències en matèria de sostenibilitat, prevenció de riscos laborals (seguretat i salut laboral) i la presidència del Comitè de Seguretat i Salut.  
  
Segon  
Es deleguen, en la vicerectora d'Estudis de Grau i Política Lingüística, les competències que són atribuïdes al rector en matèria d'aprovació, implantació, modificació, seguiment i acreditació dels programes d'ensenyament i plans d'estudis conduents a títols de grau; l'adaptació de plans d'estudis anteriors i la coordinació de les pràctiques externes de grau.  
S'hi delega el nomenament de membres de tribunals de proves d'accés a la universitat, de delegats o delegades de centres privats adscrits a la Universitat de València en els quals s'impartisca segon de Batxillerat, de les persones especialistes per matèries de Batxillerat per a la confecció de proves d'accés a la universitat, així com la pertinença, en representació de la Universitat de València, a la Comissió Gestora dels Processos d'Accés i Preinscripció Universitària.  
Així mateix, s'hi deleguen les competències relatives a l'accés i la permanència d'estudiants, la preinscripció i l'admissió d'estudiants als centres, l'organització de la matrícula i el seu calendari, i la resolució de tots aquells recursos que l'estudiantat interpose contra les decisions i les resolucions que la Universitat de València dicte en matèria d'estudiants. Es deleguen les competències relatives al disseny i a la planificació del programa Conèixer, el programa de mentoria d'estudiants i els programes d'escoles d'estiu.  
S'hi deleguen les competències de convocatòria i resolució d'ajudes pròpies a l'estudi i d'iniciació a la investigació d'estudiants, així com la convocatòria i la resolució d'ajudes, beques i premis dirigits a estudiants i a associacions, projectes de cooperació, projectes socioculturals, i borses de viatge. Es delega la presidència de la Comissió de Selecció de Becaris.  
Igualment, es deleguen en la vicerectora d'Estudis de Grau i Política Lingüística les competències atribuïdes al rector en matèria de política lingüística i la representació de la Universitat en la Comissió Permanent de la Xarxa Vives d'Universitats.  
  
Tercer  
Es deleguen, en el vicerector d'Estudis de Postgrau, les competències que són conferides al rector en matèria d'aprovació, implantació, modificació, seguiment i acreditació dels programes d'ensenyament i plans d'estudis conduents a títols de postgrau, tant oficials com propis de la Universitat de València, així com dels corresponents programes de doctorat i el nomenament dels seus coordinadors i la competència per a la convocatòria i la resolució de beques de postgrau.  
  
Es deleguen, en el vicerector d'Estudis de Postgrau, les competències referides a l'accés i la permanència d'estudiants de postgrau de la Universitat i, per tant, la preinscripció i l'admissió d'estudiants als programes de postgrau, i la coordinació de les pràctiques externes de postgrau. També s'hi delega l'organització de la matrícula dels estudis de postgrau i el seu calendari, així com les polítiques d'ocupabilitat.  
  
Igualment, es delega en el vicerector d'Estudis de Postgrau la presidència de la Comissió d'Estudis de Postgrau.  
  
Quart  
Es deleguen, en el vicerector de Polítiques de Formació i Qualitat Educativa, les competències conferides al rector en matèria de formació permanent i el desenvolupament de les polítiques de formació al llarg de la vida i, més en concret, els cursos d'extensió universitària, els cursos de formació extracurricular, l'impuls i desenvolupament d'altres programes de formació i el programa Nau Gran.  
Així mateix, s'hi deleguen les competències en matèria de qualitat educativa i avaluació de la docència.  
Igualment, s'hi delega la presidència de la Comissió d'Extensió Universitària.  
  
Cinquè  
Es deleguen, en el vicerector d'Internacionalització i Cooperació, les competències que s'atribueixen al rector en matèria de relacions internacionals, l'elaboració i el seguiment de convenis amb universitats estrangeres; els programes internacionals d'intercanvi i les convocatòries i la resolució d'ajudes per a la promoció d'intercanvis acadèmics amb altres universitats estrangeres.  
Així mateix, s'hi deleguen les competències que s'atribueixen al rector en matèria de cooperació, la convocatòria i la resolució de les ajudes, premis i beques en matèria d'internacionalització, cooperació i càtedres institucionals, així com la proposta i el seguiment de convenis en matèria de la seua competència i la presidència de la Comissió del Programa de Solidaritat amb el Tercer Món de la Universitat de València Una Nau de Solidaritat.  
S'hi deleguen les competències en polítiques d'excel·lència de la Universitat de València.  
Igualment, s'hi deleguen les competències de coordinació de les càtedres institucionals.  
  
Sisè  
Es deleguen, en la vicerectora d'Investigació i Política Científica, les competències que són atribuïdes al rector en matèria d'ajudes, subvencions, contractes i convenis d'investigació, la seua proposta i formalització, la convocatòria d'ajudes en matèria d'investigació de la Universitat de València; les relatives als fons FEDER; l'autorització de pagaments al professorat i personal investigador per activitat investigadora i, en general, totes aquelles funcions que són atribuïdes al rector, dins de l'àmbit de la investigació i la transferència de coneixement.  
Així mateix, s'hi deleguen les competències relatives al disseny i la planificació del desenvolupament de la política científica de la Universitat i les relacions en aquesta matèria amb departaments, instituts universitaris d'investigació, altres estructures específiques de recerca i grups d'investigació, així com amb altres institucions i les relatives al disseny, la coordinació i el seguiment del Parc Científic de la Universitat de València.  
  
Setè  
Es deleguen, en el vicerector d'Economia, Infraestructures i Tecnologies de la Informació, les competències que són atribuïdes al rector pel que fa al seguiment del pla de finançament pluriennal; el seguiment i la supervisió de la implantació i el desenvolupament del model de comptabilitat analítica de la Universitat; la supervisió de l'execució i la liquidació pressupostària; l'elaboració de models distributius en matèria econòmica per a centres, departaments i instituts universitaris d'investigació; la coordinació i la supervisió del projecte de pressupost, d'acord amb els objectius i prioritats establerts pels òrgans de govern de la Universitat; i totes aquelles competències relatives a la planificació financera i econòmica de la Universitat.  
També es deleguen les competències conferides al rector en matèria d'inversions en obra nova, reformes, adequació i millora d'edificis i instal·lacions, així com el seguiment i control sobre les inversions en infraestructures procedents d'organismes públics i de fons FEDER. S'hi deleguen les competències inherents a l'òrgan de contractació.  
  
Així mateix, s'hi deleguen totes aquelles funcions que s'atribueixen al rector dins de l'àmbit d'aplicació de les tecnologies de la informació i de la comunicació i les competències relatives als plans específics d'informatització.  
Igualment, s'hi deleguen les competències atribuïdes a l'òrgan de contractació per la legislació vigent en matèria de contractació administrativa, així com la facultat d'autoritzar i de disposar les despeses derivades de la mateixa i la competència per a realitzar encomanes de gestió a mitjans propis i serveis tècnics de la Universitat de València.  
  
Igualment, s'hi delega la presidència de la Comissió Econòmica.  
  
Vuitè  
Es deleguen, en el vicerector de Cultura i Igualtat, les competències que són atribuïdes al rector en relació amb la coordinació de les diverses Aules de Cultura; de les Sales d'Exposicions; la conservació del Patrimoni; la coordinació de les activitats de caràcter esportiu dependents de la Universitat de València i les competències relatives a les biblioteques i arxius universitaris.  
Així mateix, s'hi delega la coordinació i l'impuls de les polítiques en matèria d'igualtat entre dones i homes a la Universitat de València.  
  
Igualment, s'hi delega la presidència del Consell Editorial.  
  
Novè  
Es deleguen, en el vicerector de Participació i Projecció Territorial, les competències atribuïdes al rector en matèria de dinamització de la participació en la vida universitària, en els seus diferents òrgans i àmbits.  
Així mateix, s'hi delega la competència en matèria de planificació estratègica, la realització d'estudis i anàlisi de prospectiva sobre l'organització de la Universitat.  
Igualment, s'hi delega la política de projecció territorial de la Universitat de València, la coordinació amb el Centre de Gandia de la Universitat de València, les activitats no docents del Centre d'Ontinyent i les actuacions i convenis amb els ajuntaments, mancomunitats i la Diputació de València en la nostra àrea d'influència, incloent-hi programes formatius i de transferència.  
  
Deu  
Es deleguen, en la secretària general, la coordinació dels Serveis Jurídics de la Universitat, les competències sobre la iniciació i el seguiment d'expedients disciplinaris, la iniciació i el seguiment d'expedients de responsabilitat patrimonial, la iniciació i el seguiment d'expedients de revisió d'ofici i les competències en matèria de desenvolupament normatiu i relacions amb la Comissió d'Estatuts.  
També s'hi delega la proposta i el seguiment de convenis amb institucions públiques i privades no universitàries i agents socials, polítics i econòmics.  
Igualment s'hi delega la resolució de les sol·licituds d'accés a la informació exercitades d'acord amb la legislació de transparència.  
  
Onze  
Es delega, en el gerent, la facultat d'autoritzar i de disposar les despeses, de reconèixer les obligacions i ordenar pagaments de qualsevol mena; d'ordenar i executar el pagament per mitjà dels fons de maniobra de les unitats de despesa i les despeses menors realitzades en la caixa fixa i la gestió de comptes bancaris.  
Així mateix, s'hi deleguen les competències atribuïdes al rector en relació amb el personal funcionari i el personal laboral d'administració i serveis; el personal investigador o el personal de suport a la investigació; en particular, la resolució de les situacions administratives de tot aquest tipus de personal; la convocatòria d'oposicions i de concursos; la convocatòria de les ofertes de personal temporal per a personal investigador o per a personal de suport a la investigació; la signatura dels contractes i de les seues respectives pròrrogues; el nomenament de les comissions de selecció o dels tribunals; la proposta anual de plantilla del personal d'administració i serveis; el règim de provisió de llocs de treball i el règim de trasllats.  
En cas de vacant, absència o malaltia del titular de la Gerència, es farà càrrec de la proposta i ordenació dels pagaments la persona que ocupe la Vicegerència Econòmica, i es farà càrrec dels assumptes de personal la persona que ocupe la Vicegerència de Recursos Humans i Organització Administrativa.  
  
Dotze  
Es deleguen, en el delegat d'Estudiants, les competències en matèria de participació, dinamització sociocultural, cooperació, voluntariat, formació complementària, assessorament, informació i orientació per a l'estudiantat.  
Així mateix, s'hi delega la presidència de la comissió d'ajudes pròpies a l'estudi, la comissió d'ajudes d'iniciació a la investigació, i les comissions d'ajudes, beques i premis dirigits a estudiants i a associacions, projectes de cooperació, projectes socioculturals i borses de viatge.  
  
Igualment, s'hi delega la presidència de la Comissió Assessora Estudiantil.  
  
Tretze  
Es delega, en les vicerectores i els vicerectors, en la secretària general i en el gerent, l'autorització de les comissions de serveis amb dret a indemnització, i també la verificació de la seua realització pel que fa al personal adscrit en l'àmbit de les seues competències.  
  
  
Catorze  
Es delega en el vicerector de Cultura i Igualtat, el vicerector de Participació i Projecció Territorial, els degans o les deganes de facultats, els degans o les deganes coordinadors o coordinadores de campus, els director o les directores de l'escola tècnica superior, d'instituts universitaris d'investigació, de col·legis majors, de serveis i de centres singulars, els o les responsables d'estructures de recerca interdisciplinària, el director o la directora tècnica del Servei de Biblioteques i Documentació i el director o la directora del Taller d'Audiovisuals, la facultat d'autoritzar i disposar les despeses, per un import inferior a 18.000 euros sense IVA, de reconèixer les obligacions per qualsevol quantia i proposar pagaments de qualsevol mena, dins de l'àmbit de les seues competències respectives que comprenen els seus centres o serveis; d'ordenar i executar el pagament per mitjà dels fons de maniobra de la unitat de despesa i les despeses menors realitzades en la caixa fixa.  
  
Quinze  
Es delega en els degans o les deganes de facultats i el director o la directora de l'escola tècnica superior la resolució de les sol·licituds de trasllat dels expedients d'estudiants, així com les admissions per convalidació parcial.  
Així mateix, s'hi deleguen les competències de convocatòria i resolució d'ajudes i premis per una quantia individualitzada de fins 1.500 euros. Queden excloses d'aquesta delegació les beques de matrícula oficial.  
  
Setze  
Es delega en els directors o les directores de departament i d'instituts universitaris d'investigació l'autorització de permisos i llicències d'estudis de duració inferior o igual a un mes del professorat adscrit al departament, a excepció, en tot cas, del que disposa l'article 2.3 del Reglament de Permisos, Llicències, Vacances i Situacions Administratives del Professorat; la facultat d'autoritzar i de disposar les despeses, per un import inferior a 18.000 euros sense IVA i de reconèixer les obligacions per qualsevol quantia dins de l'àmbit del departament que dirigeixen.  
  
Dèsset  
Es delega en els degans o les deganes de facultats, els degans o les deganes coordinadors o coordinadores de campus, els directors o les directores de l'escola tècnica superior, de departaments, d'instituts universitaris d'investigació, de col·legis majors, de serveis i de centres singulars, i els o les responsables d'estructures de recerca interdisciplinària, el director o la directora tècnica del Servei de Biblioteques i Documentació i el director o la directora del Taller d'Audiovisuals, la facultat d'autoritzar les comissions de serveis amb dret a indemnització, i també la verificació que s'han fet pel que fa al personal dels seus centres, departaments, serveis o unitats.  
  
Igualment, es delega en els degans o les deganes de facultats i el director o la directora de l'escola tècnica superior la competència per a autoritzar les comissions de servei amb dret a indemnització dels directors o de les directores d'institut universitari d'investigació i dels responsables d'estructures de recerca interdisciplinària que tinguen adscrita la docència en els seus centres, quan els viatges no es realitzen per raó del seu càrrec, i també la verificació que s'han fet.  
  
  
Divuit  
Es delega, en la direcció del Servei de Publicacions, la signatura de contractes editorials.  
  
De conformitat amb allò que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.  
En cap cas no es podran delegar les atribucions que es tinguen al seu torn per delegació continguda en aquesta resolució.  
Les resolucions que es dicten en virtut d'aquestes delegacions, exhaureixen la via administrativa i deixen expedita la via judicial.  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, aquesta resolució es fa pública en el Diari Oficial de la Comunitat Valenciana i tindrà efecte a partir de l'endemà de la seua publicació.  
  
Aquesta delegació deroga qualsevol altra delegació de les competències atribuïdes que s'haja efectuat anteriorment, bé en aquests mateixos òrgans o en d'altres de diferents.  
  
València, 6 de juny de 2016.- El rector: Esteban Jesús Morcillo Sánchez.